open-index/open-wikipedia-markdown huggingface dataset:
לזר לוסטרניק

**לזר לוסטרניק** (ברוסית: **Лазарь Аронович Люстерник**; 31 בדצמבר 1899 - 22 ביולי 1981) היה מתמטיקאי סובייטי ממוצא יהודי. 

## קורות חיים
לזר לוסטרניק נולד בשנת 1899 בזדונסקה וולה (אז בתחומי האימפריה הרוסית, כיום בפולין) למשפחה יהודית. אביו היה בעל בית חרושת, יליד לודז'. אמו הייתה ילידת נבהרדק. בתקופת מלחמת העולם הראשונה המשפחה עברה לסמולנסק בה לוסטרניק סיים לימודי גימנסיה.

ללוסטרניק היו אחים ואחיות רבות. רובם נרצחו בגטו ורשה, גטו לודז' וגטו נובוגרודק.

בשנת 1922 לוסטרניק סיים לימודי מתמטיקה באוניברסיטת מוסקבה. הוא היה תלמיד של ניקולאי לוזין, אך בניגוד לרוב תלמידיו ב"פרשת לוזין" היה נגד מורו.

בשנת 1926 לוסטרניק סיים לימודי תואר שלישי ועד לשנת 1930 היה פרופסור באוניברסיטת ניז'ני נובגורוד. החל משנת 1930 הוא היה פרופסור באוניברסיטת מוסקבה. בשנת 1935 לוסטרניק סיים עבודת פוסט דוקטורט. במקביל הוא עבד במכוני מחקר מתמטיקה של אקדמיה למדעים של ברית המועצות. בשנת 1946 לוסטרניק התקבל החבר בהתכתבות לאקדמיה למדעים.

מחקרים של לוסטרניק התרכזו באנליזה פונקציונלית לרבות חשבון וריאציות, גאומטריה דיפרנציאלית וטופולוגיה אלגברית. ביחד לב שנירלמן הם פיתחו את הקטגוריה לוסטרניק-שנירלמן, המבוססת אל עבודות קודמות מאת אנרי פואנקרה, ג'ורג' דייוויד בירקהוף ומרסטון מורס. התאוריה שלהם מצאה שמורה גלובלית של מרחבים, והובילה להתקדמויות בגאומטריה הדיפרנציאלית והטופולוגיה. הם הוכיחו את משפט שלוש המסילות הגאודזיות שלפיו למטריקה רימנית השקולה מבחינה טופולוגית כנגד ספירה יש לפחות שלוש מסילות גאודזיות סגורות.

כמו כן הם הוכיחו משפט לוסטרניק-שנירלמן. בשנת 1944 לוסטרניק היה שותף ליצירת טבלאות לקביעת מיקום ספינות על בסיס נתוני מכ"ם.

על פעילתו בתחום המדע ללוסטרניק הוענק פרס ברית המועצות (1942) ומספר עיטורים.

לוסטרניק נפטר בשנת 1981 במוסקבה ונטמן בבית העלמין קונצבסקויה.

## קישורים חיצוניים
* ביוגרפיה 
* 

קטגוריה:מדענים יהודים סובייטים
קטגוריה:מתמטיקאים רוסים
קטגוריה:מתמטיקאים יהודים
קטגוריה:מעוטרי עיטור לנין
קטגוריה:מעוטרי עיטור אות הכבוד
קטגוריה:מעוטרי עיטור הדגל האדום של העמל
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:אישים הקבורים בבית העלמין קונצבסקויה
קטגוריה:סובייטים שנולדו ב-1899
קטגוריה:סובייטים שנפטרו ב-1981
ולדימיר מינקין

**ולדימיר איסקוביץ' מינקין** (ברוסית: **Владимир Исаакович Минкин**; נולד ב-4 במרץ 1935) הוא כימאי סובייטי-רוסי ממוצא יהודי. 

## קורות חיים
ולדימיר מינקין נולד ברוסטוב על דון לאב יהודי. הוריו היו מרוסטוב על דון אך באותה תקופה התגוררו במזרח הרחוק הסובייטי ולאביו איסאק היה תפקיד בכיר במנגנון הקומסומול באזור. אמו חזרה לרוסטוב על דון רק למספר חודשים לצורכי לידה. בשנת 1937 בתקופת הטיהורים הגדולים אביו של מינקין נעצר ונשפט לתקופת מעצר. אמנם כעבר מספר שנים הוא שוחרר ושמו טוהר מכל אשמה. הוא אף הוחזר למנגנון המפלגתי. לאחר סיום מלחמת העולם השנייה המשפחה חזרה לרוסטוב על דון בה מינקין סיים לימודי בית ספר.

מינקין סיים לימודי כימיה באוניברסיטת רוסטוב והמשיך ללימודי תואר שלישי. בשנת 1959 הוא סיים עבודת תואר שלישי ובשנת 1966 פוסט-דוקטורט. בשנת 1967 הוא מונה לראש קתדרה באוניברסיטה וכיהן כפרופסור. בהמשך הוא התקדם לתפקידי ניהול, החל משנת 2012 הוא מכהן כמנהל מדעי של האוניברסיטה.

מינקין פעיל בתחום כימיה אורגנית. בשנת 1974 ביחד עם יורי ז'דאנוב הוא היה שותף לגילוי תופעה חדשה במולקולות אורגניות. מינקין פרסם כ-950 מאמרים ו-12 ספרים בתחום התמחותו ובבעלותו 60 פטנטים. הוא היה מדריך של 60 עבודות תואר שלישי ו-18 עבודות פוסט-דוקטורט. מינקין חבר מערכת של מספר כתבי עת רוסיים ובין-לאומיים. מינקין מוזמן להרצאות באוניברסיטאות מחוץ לגבולות רוסיה.

בשנת 1990 התקבל במעמד של חבר בהתכתבות לאקדמיה למדעים של ברית המועצות ובשנת 1994 מעמדו שודרג לחבר בפועל.

על פעילותו הוענק לו פרס ברית המועצות (1989), פרסים נוספים ומספר עיטורים.

## קישורים חיצוניים

* ביוגרפיה 
* ריאיון עם מינקין

קטגוריה:מדענים יהודים סובייטים
קטגוריה:כימאים יהודים רוסים
קטגוריה:ממציאים יהודים רוסים
קטגוריה:מעוטרי עיטור הידידות (רוסיה)
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1935
קהלת (אלבום)

"**קהלת**" הוא אלבום האולפן ה-11 של הזמרת הישראלית קורין אלאל. את האלבום הוציאה ב-12 באוקטובר 2015 לאור חברת התקליטים PIL. זהו אלבום קונספט, המורכב מרצועה אחת בלבד – כולה מוקדשת לשירת מגילת קהלת.

## רקע
### מגילת קהלת
מגילת קהלת היא אחת מחמש מגילות המקרא, ונקראת בחג סוכות. על פי הנאמר בתחילתה, מחבר המגילה היה "קהלת בן דוד", המזוהה עם שלמה המלך. יש בה אוסף פתגמים ודברי חכמה. מקובל לסווג את מגילת קהלת כחלק מ"ספרות החוכמה", כלומר לספרות שעוסקת בשאלות הגות אוניברסליות כגון מעמד האדם בעולם, ההשגחה והצדק האלוהי.

### הפקת האלבום
עם תחילתו של האלף השלישי הפכו אלבומי פיוטים, זמירות וניגונים לפופולריים בישראל. בין היצירות המוכרות ביותר מתקופת הזמן ההיא נמנה האלבום "אבן גבירול, אדומי השפתות" של ברי סחרוף ו"עבודה עברית: מחווה לשישים שנות יצירה מקורית" של הפרויקט מוזיקלי עבודה עברית. אלאל קיבלה את הרעיון ל"קהלת" מאפי בנייה, ממייסדי פסטיבל העוד, שהציע לה להלחין כמה קטעים מהמגילה. תחילה ניסתה להקליט קטעים בודדים, אך לאחר מכן החליטה להעמיק את היצירה, ולהקליט את כל מגילת קהלת כמקשה אחת. לפני הוצאתו הופיעה עימו במהדורה ה-15 של פסטיבל העוד בירושלים. לצידה השתתפו גם יואל בן שמחון, נגן העוד; אילן קורן, נגן הסקסופון והחליל; מיכאל גוטליב הפסנתרן ושרון בן-עזר המפיקה והדי ג'יי. לימים סיפרה אלאל כי לאורך המופע הרגישה שהיא חיה בתקופת שלמה המלך. "קהלת" כולל שיתופי פעולה עם אמנים נוספים, ומעברי קרוסאובר ממוזיקה אלקטרונית לצלילי פסנתר באמצעות כלי נשיפה.

## ביקורות
נדב מנוחין מ"וואלה!" טען כי "קהלת" הוא אלבום פיוטים שונה ומיוחד. עוד הוסיף כי הוא משתלב היטב עם דמותה של אלאל, ומצטרף לשורת אלבומים משמעותיים שהוציאה ב-15 השנים שקדמו לו, דוגמת "תנינענק", "הכחול של השמיים" ו"פשוט כל כך". מנוחין טען כי אורכו של האלבום יכול לעיתים להיות מאתגר עבור מאזינים אחרים, אך מאידך סבר כי הוא משקף את תעוזתה של אלאל ומחויבותה לחיפוש אחרי חדשנות יצירתיות.

יון פדר, שנכח במופע בפסטיבל העוד, לא אהב את הקונספט המונוטוני של היצירה. לטענתו, העומק והעניין במגילת קהלת התפספס מבחינה מוזיקלית. על-אף שציין את הדלות המוזיקלית, שיבח פדר את קולה של אלאל, שהיה, לטענתו, שובה לב. עוד הוסיף כי הניסיונית לשלב בין הגוון הרוקיסטי של אלאל למוזיקה מזרחית לא מומשו במלואם, בשל הדומיננטיות של הקטעים האלקטרוניים משל בן-עזר.

## רשימת רצועות

## הערות שוליים

## קישורים חיצוניים

קטגוריה:אלבומי קורין אלאל
קטגוריה:אלבומים בעברית
קטגוריה:אלבומי פיוטים
קטגוריה:אלבומים בהוצאה עצמית
אריאן 6

**אריאן 6** (בצרפתית: **Ariane 6**) הוא משגר לוויינים כבד, פרי פיתוח של סוכנות החלל האירופית. המשגר משמש בעיקר לשיגור לוויינים למסלולים גיאוסינכרוניים. שיגורי אריאן 6 מבוצעים ממרכז החלל הגיאני אשר בגיאנה הצרפתית על ידי תאגיד השיגור האירופי Arianespace. המשגר נבנה על ידי חטיבת תעבורת החלל של החברה האירופית EADS. הוא נבנה במטרה להחליף משגר אריאן 5.

## היסטוריית הפיתוח של המשגר
מטרת הפיתוח הייתה להחליף משגר אריאן 5 תוך הוזלת עלות השיגור. המימון הובטח שנת 2016 במטרה לבצע שיגור ראשון בשנת 2020. הוא נדחה מספר פעמים ובסוף בוצע בשנת 2024.

## מבנה המשגר
המשגר אריאן 6 מורכב משלושה חלקים עיקריים:
*השלב הראשון - מונע בדלק נוזלי (מימן נוזלי וחמצן נוזלי). נוצל גם במשגר "אריאן 5".
*מאיצים רקטיים, המונעים בדלק מוצק. מעיצים אלו מנוצלים גם בגרסה חדשה של משגר "וגה". מספר מאיצים מותנה בגרסת המשגר.
*שלב שני, מונע בדלק נוזלי (מימן נוזלי וחמצן נוזלי). פותח לצורכי משגר זה.

המשגר נבנה ב-2 גרסאות הנבדלות במספר מאיצים.

המשגר צפוי להיות בתחרות קשה מול משגר מדגם פאלקון 9 שמנצל אותם החלקים מספר פעמים. יחד עם זאת, מדינות אירופה מעוניינות במשגר "אריאן 6" במטרה להיות עצמאים בשיגורים לחלל.

## שיגורים לחלל
כל השיגורים מבוצעים מכן השיגור ELA-4 במרכז החלל הגיאני (CSG), גיאנה הצרפתית. החל משיגור מס' 16 מדינות שהשתתפו במימון הפיתוח יקבלו הנחה של 11% מעלות השיגור.

## קישורים חיצוניים

* 

## הערות שוליים

קטגוריה:משגרי לוויינים וחלליות
קטגוריה:תוכנית החלל הצרפתית
גילי לוסטיג

**גילי לוסטיג** (נולד ב-1958) הוא מנכ"ל הוועד האולימפי בישראל.

## ביוגרפיה
לוסטיג נולד בקיבוץ מענית להורים ניצולי שואה שעלו לארץ מצ'כוסלובקיה. כשהיה בן 3 עברה המשפחה לכפר סבא, שם הקים אביו את קבוצת הפועל בכדורעף. בגיל 14 כבר היה שחקן כדורעף פעיל. את שירותו הצבאי עשה בחיל האוויר כחשמלאי בטייסת ולאחר סיום שירותו הצבאי למד לתואר ראשון בחינוך גופני במכון וינגייט.

לאחר מספר שנים כשחקן כדורעף מונה למאמן נבחרת הנוער ונבחרת הבוגרים. במקביל מונה למנהל היחידה לטיפוח ספורטאים מצטיינים צעירים ובהמשך למנהל הראשון של האקדמיה למצוינות במכון וינגייט. ב־1997 קיבל על עצמו את ניהול היחידה לספורט הישגי תפקיד אותו מילא במשך 17 שנים. בשנת 2014 מונה למנכ"ל הוועד האולימפי בישראל (במקום אפרים זינגר). במסגרת תפקידו זה אחראי לוסטיג על המשלחות הישראליות במשחקים האולימפיים – בוגרים ונוער, קיץ וחורף, ועוסק בקידום מקצועי של ספורטאים, תכנון אסטרטגי ותוכניות ארוכות טווח לוועד האולימפי. לוסטיג עמד בראש שלוש משלחות ישראל למשחקים האולימפיים (2016, 2021, 2024). לוסטיג הוא חבר קבוע במועצה הלאומית לספורט.

## הערות שוליים

קטגוריה:שחקני כדורעף ישראלים
קטגוריה:מאמני כדורעף ישראלים
קטגוריה:אנשי הוועד האולימפי בישראל
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1958
יעקב יוסף דזימיטרובסקי

הרב **יעקב יוסף הלוי דזימיטרובסקי** היה רבה של המושבה עקרון (מזכרת בתיה) ושל שכונת נחלת שבעה בירושלים.

## ביוגרפיה
נולד בלידא בשנת ה'תרמ"א (1880/1881) לרבי יצחק "הלבן". בצעירותו הושפע מרב העיר הרב יצחק יעקב ריינס. למד בישיבת כנסת ישראל (סלבודקה) ובישיבת ראדין, שם הושפע מהחפץ חיים. בשנת ה'תרס"א (1900/1901) עלה לארץ ישראל, והתיישב בירושלים, בה המשיך ללמוד תורה בישיבת תורת חיים, ושימש את הרב שמואל סלנט. היה פעיל באגודת "בני תורה" ששמה לה למטרה להפיץ תורה במושבות.

לאחר המלצת קרוב משפחתו הרב צבי פסח פרנק לרבן של המושבות אברהם יצחק הכהן קוק, למנות את הרב דזימיטרובסקי למשרת רבנות בעקרון (מזכרת בתיה), מינה אותו הרב קוק לתפקיד ב-1908. לבקשת הרב קוק, נסע לדרוש גם במושבה "קסטינה" (באר טוביה). התכתב עם הרב קוק בענייני הלכה שונים והתייעץ עמו בסוגיות הקשורות לרבנות. הרב קוק סייע לו כשהתעוררו בעיות בעניין הרבנות, והרב דזימיטרובסקי תמך ברב קוק בשאלת הרבנות בירושלים ובעניינים נוספים. ב-1912 עבר לארצות הברית לכהן כרב בלורנס, מסצ'וסטס.

בתקופת מלחמת העולם הראשונה שימש לתקופה קצרה כראש ישיבה בפתח תקווה. ב-1919 שב לירושלים והתמנה לרב שכונת "נחלת שבעה". היה מעביר שיעורים קבועים בבית הכנסת שבשכונת בית דוד (שבו שכנה ישיבת מרכז הרב).

לאחר הצהרת בלפור הוציא לאור מחדש את הספר "דרישת ציון" של הרב צבי הירש קלישר, בתוספת קונטרס "סמיכת זקנים" ובה הצעתו לחידוש הסמיכה והקמת הסנהדרין. לתקופה קצרה היה חבר במכון הרי פישל.

לאחר קום המדינה חתם, יחד עם רבנים נוספים, על כרוז האומר שהקמת המדינה היא אתחלתא דגאולה וקורא לתמוך בחזית הדתית המאוחדת.

נפטר בירושלים בכ"ט בתשרי ה'תשכ"ו, 25 באוקטובר 1965, ונקבר בהר המנוחות.

## משפחתו
היה נשוי לשרה מלכה בת הרב משולם זלמן שפירא, נכדת הרב חיים יעקב שפירא. בנו פרופ' חיים זלמן דימיטרובסקי היה חוקר תלמוד ומהדיר ספרות הראשונים.

אחיו היה המוזיקאי אברהם דזימיטרובסקי. בין גיסיו היו הרב מרדכי דוד לוין, יצחק יעקב ילין ובן ציון שפירא.

## לקריאה נוספת
* "אבידות", אור המזרח, שנה ט"ו חוברת ג', ניסן ה'תשכ"ז, עמ' 188.
## קישורים חיצוניים
* 
* אלכסנדר מנור, יצחק גנוז ואבא לנדו (עורכים), "ספר לידא", תל אביב תש"ל, עמ' 223 - 224.
* רבי יעקב יוסף דז'ימטרובסקי רב בעקרון, אשכול בפורום אוצר החכמה.
## הערות שוליים

קטגוריה:רבני מושבות
קטגוריה:מזכרת בתיה: רבנים
קטגוריה:נחלת שבעה: אישים
קטגוריה:ירושלים: רבני שכונות
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת ראדין
קטגוריה:תלמידי החפץ חיים
קטגוריה:בוגרי ישיבת תורת חיים
קטגוריה:ישראלים ילידי האימפריה הרוסית
קטגוריה:אנשי העלייה הראשונה
קטגוריה:משפחת אריה לייב שפירא
קטגוריה:ישראלים שנולדו ב-1880
קטגוריה:ישראלים שנפטרו ב-1965
קטגוריה:יהודים הקבורים בהר המנוחות
אולי מטיילת

**אולי מטיילת** (באנגלית: **Olive the Ostrich**) היא סדרת טלוויזיה מונפשת בריטית לילדים שנוצרה על ידי חברת ההנפשה Blue Zoo (שיצרה גם את הסדרה "טבע תום"). בבריטניה הסדרה שודרה בניק ג'וניור בשנת 2012. בישראל הסדרה שודרה באותה שנה בערוץ הופ! ובניק ג'וניור. פרקיה של הסדרה באורך 5 דקות.

## עלילה
אולי היא יען שאוהבת לדמיין, בכל פרק כאשר היא טטמון את ראשה באדמה ותצא להרתפקה בעולם שכולו מציורי עיפרון.

## דמויות
* **אולי** (**Olive**): יען כתומה ורודה כחולה, הדמות המרכזית בתוכנית.
* **אחיה של אולי** (**Olive's Brother**): אפרוח יענים, אחיה הקטן של אולי.
* **אבא של אולי** (**Olive's Dad**): יען, אביה של אולי.
* **אמא של אולי** (**Olive's Mom**): יען, אמה של אולי.

## מדבבים
הדיבוב העברי הופק על ידי גדי לוי (משנת 2012) ותמי ברק (משנת 2014)

## קישורים חיצוניים

* 

קטגוריה:סדרות טלוויזיה לילדים
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות הנפשה בריטיות
קטגוריה:ערוץ הופ!: תוכניות רכש
קטגוריה:ניק ג'וניור: תוכניות וסדרות
קטגוריה:סדרות טלוויזיה בריטיות לילדים
קטגוריה:ניק ג'וניור: תוכניות רכש
הגביע האולימפי

**הגביע האולימפי** (בצרפתית: **Coupe olympique**) הוא פרס המוענק מדי שנה על ידי הוועד האולימפי הבין-לאומי למוסדות, ארגונים או קבוצות בעלי מוניטין של הצטיינות ויושרה שפעלו לפיתוח התנועה האולימפית.

הפרס נוסד בשנת 1906 על ידי פייר דה קוברטן והוענק למועדון התיירות של צרפת. מאז זכו בפרס מועדוני ספורט חובבים, בתי ספר, עיתונים ומנהלי ספורט, אם כי הוא מוענק בעיקר לקבוצות הקשורות לארגון המשחקים האולימפיים. הגביע המקורי שמור ב בלוזאן, שווייץ, ולזוכים מוענק העתק. הפרס הוענק לאחרונה ב-2022 לאנשי הרפובליקה העממית של סין כאות הוקרה על תרומתם לקיום משחקי החורף האולימפיים בבייג'ינג בשנה זו.

## מקבלי הפרס

## ראו גם
*מדליית פייר דה קוברטן

## קישורים חיצוניים
* 

## הערות שוליים

קטגוריה:פרסי ספורט
רוני וקשיו

**רוני וקשיו** הוא סדרת טלוויזיה ישראלית לילדים אשר משודרת בניק ג'וניור ללקוחות HOT.

דמויותיהם של רוני וקשיו אשר הפכו מהסדרה למופע במה ולכוכבי ילדים בשיתוף עם "חברים הפקות".

## תקציר העלילה
הסדרה עוקבת אחר רוני, ילדה שכל יום אצלה הוא חגיגה של דמיון, אשר בכל פרק פוגשת את קשיו, יצור יער חמוד ותמים שיוצא איתה להפלגות למחוזות רחוקים.

## דמויות
* **רוני** (מיטל סלקמון) - ילדה, אשר לובשת חולצה עם פרחים.
* **קשיו** (עדי אייזנמן) - חבר של רוני. יצור יער, אשר לובש חולצה עם אגוז.

## קישורים חיצוניים

קטגוריה:ניק ג'וניור: תוכניות וסדרות
קטגוריה:כוכבי ילדים
רוגבי שביעיות באולימפיאדת פריז (2024)

**[[אולימפיאדת פריז (2024)]]** נערכה בפריז, צרפת. משחקי הרוגבי הנערכים בענף רוגבי שביעיות (גרסה של רוגבי יוניון בה משותפים מכל קבוצה שבעה שחקנים) החלו ב-24 ביולי 2024, יומיים לפני טקס הפתיחה הרשמי, ונגמרו ב-30 ביולי 2024. טורנירי הרוגבי נערכו בסטאד דה פראנס שבפריז. בטורנירי הגברים והנשים ישתתפו נבחרות אולימפיות מ-12 מדינות שונות.

מבנה הטורניר של הגברים ושל הנשים היה זהה: לאולימפיאדה יעפילו 12 נבחרות שחולקו לשלושה בתים, כאשר בשלב הבתים לכל נבחרת היו שלושה משחקים - אחד מול כל אחת מהנבחרות האחרות בבית. בסיום שלב הבתים עלו שתי הנבחרות המובילות בכל בית וכן שתי הנבחרות הטובות מבין הנבחרות שסיימו במקום השלישי לשלב הפלייאוף, שנערך בשיטת גביע. שתי הנבחרות המפסידות בשלב חצי הגמר התמודדו ביניהן במשחק על מדליית הארד.

ענף הרוגבי במשחקים האולימפיים שוחק בגרסת רוגבי יוניון סטנדרטית (15 על 15) בארבע אולימפיאדות בין אולימפיאדת פריז (1900) לאולימפיאדת פריז (1924). רוגבי שביעיות במשחקים האולימפיים החלו להיות משוחקים רק באולימפיאדת ריו דה ז'ניירו (2016).

## טורניר הגברים
### נבחרות משתתפות

### שלב הבתים
#### בית א'

#### בית ב'

#### בית ג'

### משחקי דירוג
#### מקומות 9–12

#### מקומות 5–8

### נוק אאוט

## טורניר הנשים
### הנבחרות שהעפילו

### שלב הבתים
#### בית א'

#### בית ב'

#### בית ג'

#### מקומות 9–12

#### מקומות 5–8

### נוק אאוט

## טבלת המדליות

## קישורים חיצוניים

* 

## הערות שוליים

קטגוריה:רוגבי במשחקים האולימפיים
רוגבי
גבריאלה סאבו (קיאק)

**גבריאלה סאבו** (בהונגרית: **Szabó Gabriella**; בודפשט, 14 באוגוסט 1986) היא ספורטאית הונגריה, 3 פעמים אלופה אולימפית (לונדון 2012 וריו דה ז'ניירו 2016) בקיאק.

## ביוגרפיה
* בשנת 2003, כמתחרה של KSI, היא הייתה מדליסטית ארד באליפות העולם לנוער.
* בשנה שלאחר מכן זכתה בשתי אליפויות אירופה בקרב הצעירים.
* ב-2005 היא הייתה חמישית ברביעייה ל-200 מטר באליפות העולם.
* ב-2006 הצליחה להגיע לפודיום שלוש פעמים באליפות אירופה.
* בשנת 2006 עברה למועדון Dunaferr SE.
* בשנת 2007 הוא הפך לאלופת אירופה עם דנוטה קוזאק בזוגי 1000 מטר.
* באליפות העולם זכה אותו הרכב במדליית ארד.
* באליפות אירופה זכתה עם קוזאק במדליית זהב בזוגי 1000 מטר ובמדליית כסף בזוגי 500 מטר.
* בשנה שלאחר מכן הפכה לאלוף אירופה בזוגי 500 מטר (עם קוזאק). במאי, המאמנת שלה, קטלין רוז'וני עזבה את הקבוצה שלה.
* באולימפיאדה הגיעה למקום השני ברביעייה (קטלין קובאצ'ס, נטשה יאניץ', דנוטה קוזאק).
* אחרי האולימפיאדה, אושרה העברתה להונווד בודפשט.
* ביוני 2020 הודיע כי אינה יכולה להתכונן לאולימפיאדה, שנדחתה בשנה, וכי תפרוש מתחרות.

## פרסים והוקרה
* צלב האבירים של מסדר ההצטיינות של הרפובליקה של הונגריה (2008)
* פרס פרימה ג'וניור (2008)
* צלב הקצין של מסדר ההצטיינות ההונגרי (2012)
* אלופה לנצח בשייט קיאקים הונגרי (2012)
* מקום שני בנבחרת השנה של הונגריה (קיאק רביעייה לנשים) (2012)
* אזרחות כבוד של זוגלו (2012)
* ספורטאית השנה של האוניברסיטאות ההונגריות (2015)
* צלב אמצעי של מסדר ההצטיינות ההונגרי (2016)

## לקריאה נוספת
* 
* 
## קישורים חיצוניים

## הערות שוליים

קטגוריה:אלופים אולימפיים מהונגריה
קטגוריה:ספורטאיות הונגריות
קטגוריה:הונגריה: אישים בספורט
קטגוריה:קיאקיסטיות
קטגוריה:קיאקיסטים
קטגוריה:משתתפי אולימפיאדת בייג'ינג (2008)
קטגוריה:משתתפי אולימפיאדת לונדון (2012)
קטגוריה:משתתפי אולימפיאדת ריו דה ז'ניירו (2016)
קטגוריה:ילידות 1986
קטגוריה:הונגרים שנולדו ב-1986
הכנסייה הבפטיסטית בעזה

**הכנסייה הבפטיסטית בעזה** היא כנסייה בפטיסטית אוונגליסטית הממוקמת בעיר עזה, רצועת עזה. היא אחת משלוש הכנסיות הנוצריות ברצועה, והיחידה שהיא פרוטסטנטית ואוונגליסטית.

## היסטוריה
הכנסייה נוסדה בשנת 1954 על ידי הכומר חנה מסעד. הכנסייה סבלה מפגיעות קשות במהלך השנים, כולל תקיפות על הספרייה הציבורית שלה ב-2007 והפצצה ישראלית ב-2008 שהובילה לנזק בבניין. בעקבות הפגיעות, עזבו שבעה ממנהיגי הכנסייה את עזה, כולל הכומר מסעד שעבר לירדן.

## רצח רמי עיאד

ב-6 באוקטובר 2007 נחטף רמי עיאד, מנהיג בכנסייה ומנהל חנות הספרים הנוצרית היחידה בעזה, הוכה ונרצח על ידי חמושים. עיאד קיבל איומים על חייו לפני הרצח, שבוצע על רקע האשמות על הפצת הנצרות.

## עימות חמאס–פת"ח
במהלך עימות חמאס–פת"ח, בניין הכנסייה שימש כנקודת תצפית ונכבש על ידי כוחות משני הצדדים, דבר שהוביל לסכנת חיים לאנשי הכנסייה ולנזק משמעותי למבנה.

## מציאות נוכחית
הכנסייה ממשיכה לפעול, כולל מפגשים מקוונים בעת הצורך. היא מתמודדת עם קשיים כלכליים ואיומי ביטחון, ומהווה חלק קטן מקהילת הנוצרים בעזה.

במהלך מלחמת חרבות ברזל, בנובמבר 2023, שהו כ-70 מחברי הקהילה הנוצרית בכנסייה ומצאו בה מקלט, אך יצאו ממנה לאחר מכן. הכנסייה ניזוקה קשות בהפצצות חיל האוויר בדצמבר 2023.

## קישורים חיצוניים
* הכנסייה הבפטיסטית בעזה בחדשות Christian Today
* מאמר על הכנסייה באתר Word & Way

## הערות שוליים

קטגוריה:רצועת עזה: מבני דת
קטגוריה:אסיה: כנסיות
קטגוריה:רצועת עזה: נצרות
שירדן

**שירדן** (בטורקית: **Şırdan**) הוא מאכל טורקי מסורתי הנחשב לנפוץ בעיר אדנה אך גם במדינות במדינות הקווקז ומרכז אסיה.

המאכל עשוי מהקיבה התחתונה (Abomasum) של הכבש המכונה שירדן בטורקית.

תהליך הכנת המאכל כולל ניקוי יסודי של הקיבה שאותה ממלאים בתערובת של אורז, בשר טחון, תבלינים, ולעיתים גם ירקות קצוצים ולאחר מכן מבשלים.

נהוג לצרוך את המאכל כארוחת צהריים או בשעות הלילה ולהגישו בליווי יוגורט, לחם שטוח, מלח, כמון ופלפל צ'ילי.

שירדן נחשב למאכל המקומי של אדנה ונרשם כפטנט באמצעות משרד סימני המסחר הטורקי.

## ראו גם
* לוקאניקו
* לוקאנקה
* צ'וריסו

## קישורים חיצוניים

* מתכון לשירדן, באתר Steemit

## הערות שוליים

קטגוריה:המטבח הטורקי
רייד (להקה)

**Ride** היא להקת רוק אנגלית שהוקמה באוקספורד ב-1988. הלהקה מורכבת מהסולנים והגיטריסטים אנדי בל ומארק גרנדר, המתופף לורנס "לוז" קולבר והבסיסט סטיב קוורלט. הלהקה הוכרה כאחד מחלוצות השוגייז, תת-ז'אנר של רוק אלטרנטיבי שהתפתח בבריטניה בתחילת שנות ה-90.

שני האלבומים הראשונים של הלהקה, *Nowhere* (1990) ו-*Going Blank Again* (1992), זכו לשבחי המבקרים כשני אלבומי ההשוגייז גדולים בכל הזמנים.

הסינגל המוביל של האלבום השני, "Leave Them All Behind", היה הסינגל המצליח ביותר מבחינה מסחרית של הלהקה, שהגיע למקום ה-9 במצעד הסינגלים הבריטי.

הלהקה התפרקה זמנית ב-1996 לפני יציאת אלבומם הרביעי *Tarantula*, שזכה לביקורות שליליות. אנדי בל הצטרף לאואזיס ב-1999 התפקיד הבסיסט. רייד התאחדה ב-2014 לסיבוב הופעות חדש, והוציאה גם את האלבומים *Weather Diaries* (2017), *This Is Not a Safe Place* (2019) ו-*Interplay* (2024).

## חברים
* מארק גרנדר – שירה, גיטרה קצב
* אנדי בל – שירה, גיטרה מובילה, קלידים
* סטיב קוורלט – בס
* לורנס "לוז" קולברט – תופים

## דיסקוגרפיה
### אלבומי אולפן

### אוספים ואלבומי חיים
* *Smile* (1990) Sire/Creation
* *Grasshopper* (1992) Sire/Warner Bros.
* "קרנבל קוסמי" (1994) אדוני
* *Live Light* (1995) Mutiny/Elektra
* *Ride (Box Set)* (2001) התנעה
* *OX4 The Best of Ride* (2001) התנעה
* *Fire Blanks Unreleased Ride Recordings 1988–95* (2001)

## קישורים חיצוניים
* 
* RIDE Digital Archive
* Ride at WorldMusicDatabase

## הערות שוליים

קטגוריה:להקות בריטפופ
קטגוריה:להקות שהוקמו בשנת 1988
פרובינציית ג'רזי המזרחית

**פרובינציית ג'רזי המזרחית**, הייתה מחוז באמריקה הבריטית, שנוצר ב-1674 עקב חלוקת פרובינציית ניו ג'רזי לפרובינציית ג'רזי המערבית ופרובינציית ג'רזי המזרחית. שתי הפרובינציות אוחדו מחדש ב-1702. בירת ג'רזי המזרחית הייתה ממוקמת בפרת' אמבוי. קביעת מיקום מדויק לגבול בין ג'רזי המערבית לג'רזי המזרחית הייתה לעיתים קרובות נתונה במחלוקת.

## היסטוריה
האזור המורכב מג'רזי המזרחית היה חלק מהולנד החדשה. ההתיישבות המוקדמת (כולל מחוזות ברגן והדסון של היום) על ידי ההולנדים כללה את פאבוניה (1633), וריסנדאל (1640) ואכטר קול (1642). יישובים אלה נפגעו במלחמת קיפט (1643–1645) ובמלחמת האפרסק (1655). המתיישבים חזרו שוב לחופים המערביים של נהר ההדסון עם הקמתה של ברגן, ניו הולנד ב-1660, שתהפוך ליישוב הקבע האירופאי הראשון בשטחה של מדינת ניו ג'רזי המודרנית. במהלך המלחמה האנגלו-הולנדית השנייה, ב-27 באוגוסט 1664, נכנעה ניו אמסטרדם לכוחות האנגלים.

בין 1664 ל-1674, רוב ההתיישבות הייתה מחלקים אחרים של אמריקה, במיוחד ניו אינגלנד, לונג איילנד ואיי הודו המערבית. לאליזבתטאון ולניוארק בפרט היה אופי פוריטני חזק. דרומית לנהר רריטן פותח אזור מונמות' בעיקר על ידי קווייקרים מלונג איילנד. בשנת 1675 חולקה ג'רזי המזרחית לארבעה מחוזות למטרות מנהליות: מחוז ברגן, מחוז אסקס, מחוז מידלסקס ומחוז מונמות'. היו שבע ערים מבוססות: שרוסברי, מידלטון, פיסקטאווי, וודברידג', אליזבת'טאון, ניוארק וברגן. בסקר שנערך בשנת 1684, האוכלוסייה הוערכה כ-3,500 פרטים בכ-700 משפחות (עבדים אפריקאים לא נכללו).

למרות שמספר מבעלי ג'רזי המזרחית באנגליה היו קווייקרים והמושל לאורך רוב שנות ה-80 של המאה ה-17 היה הקווייקר המוביל רוברט ברקלי, ההשפעה הקווייקרית על השלטון לא הייתה משמעותית. אפילו ההגירה שיזם ברקלי נועדה לקדם את ההשפעה הסקוטית יותר מאשר את ההשפעה הקווייקרית. בשנת 1682, ברקלי ושאר הבעלים הסקוטים החלו בפיתוח של פרת' אמבוי כבירת המחוז. בשנת 1687, ג'יימס השני התיר פינוי ספינות בפרת' אמבוי.

מחלוקות תכופות בין התושבים לבין הבעלים הנעדרים ברובם על בעלות על קרקעות וזכויות פקדו את הפרובינציה עד שנכנעו לממשלת המלכה אן ב-1702.

ניו ג'רזי
ניו ג'רזי
Si Antes Te Hubiera Conocido

"**Si Antes Te Hubiera Conocido**" (בעברית: "**אם הייתי פוגשת אותך קודם**") הוא שיר של הזמרת הקולומביאנית קרול ג'י, מתוך האלבום *[[Tropicoqueta]]*.

## רקע והוצאה
ב-18 ביוני 2024, הזמרת הודיעה דרך הרשתות החברתיות שלה שהיא תוציא שיר חדש, חשפה את שמו, טיזר של השיר ותאריך יציאתו, המתוכנן ל-20 ביוני. 

## מוזיקה ומילים
מבחינה מוזיקלית, השיר הוא שיר מרנגה עם אלמנטים של ממבו. מבחינה לירית, השיר משקף את הרעיון של החמצת הזדמנויות ותהיות מה יכול היה להיות אילו הייתה פוגשת את מושא האהבה שלה מוקדם יותר.

## קליפ
הקליפ יצא יחד עם הסינגל ב-20 ביוני 2024. הקליפ הוא שיר הלל אותנטי לקיץ וצולם ברפובליקה הדומיניקנית.

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי קרול ג'י
הרפובליקנים הצעירים

**הרפובליקנים הצעירים** (באנגלית: **The Young Republicans **) הוא ארגון הנוער של המפלגה הרפובליקנית של ארצות הברית. הארגון פונה לגילאי 18–40. הארגון, שנוסד בשנת 1931, כולל ארגונים מקומיים ומדינתיים ומטרתו לקדם את עקרונות המפלגה הרפובליקנית בקרב הדור הצעיר, ולטפח מנהיגים צעירים שיהוו את דור העתיד של ההנהגה הרפובליקנית הלאומית והאזורית בעתיד.

## היסטוריה
מועדון הצעירים הראשון של המפלגה הרפובליקנית הוקם בשנת 1856 כתמיכה במפלגה הרפובליקנית החדשה שהוקמה. רק ב-1931 אורגנו הרפובליקנים הצעירים באופן לאומי. בוגר ווסט פוינט ג'ורג' ה. אולמסטד החל למשוך את תשומת לבם של מנהיגי המפלגה הרפובליקנית הלאומית, והוא הוזמן להיפגש עם הנשיא הרברט הובר בבית הלבן. הנשיא הובר, שהתרשם כל כך מביקורו עם אולמסטד, ביקש מהצעיר לעמוד בראש תנועת הנוער הצעירה של המפלגה הרפובליקנית, מה שעשה אולמסטד. בשנת 1935, התנועה הצעירה הפכה רשמית לפדרציה הלאומית הרפובליקנית הצעירה (YRNF), אשר בחרה באולמסטד ליושב הראש הראשון של הארגון.

## מטרות ופעילויות
* **קידום עקרונות המפלגה הרפובליקנית:** הארגון מקדם את העקרונות והערכים של המפלגה הרפובליקנית, כגון קפיטליזם, שמרנות חברתית, מדיניות חוץ חזקה והקטנת גודל הממשלה.
* ממוזער|פעילים של הרפובליקנים הצעירים בעת אירוע הבחירות למועמד לבחירות לנשיאות  ג׳ון מקיין בפנסילבניה, 2008**גיוס מתנדבים:** הארגון מגייס מתנדבים לקמפיינים פוליטיים, מארגן אירועים פוליטיים ומעודד השתתפות בבחירות.
* **הכשרת מנהיגים:** ארגון הרפובליקנים הצעירים מציע תוכניות הכשרה למנהיגים צעירים, ומספק להם כלים וכלים לפעילות פוליטית.
* **ייצוג הצעירים במפלגה הרפובליקנית:** הארגון מייצג את האינטרסים של הצעירים במפלגה הרפובליקנית, ומנסה להשפיע על קביעת המדיניות של המפלגה.

## קישורים חיצוניים
* 

## הערות שוליים

קטגוריה:המפלגה הרפובליקנית (ארצות הברית)
קטגוריה:תנועות נוער
יאשאר עלי

**יאשאר עלי** (באנגלית: **Yashar Ali**; נולד ב־23 בנובמבר 1979) הוא בלוגר ואיש תקשורת אמריקאי. בעבר היה כתב מטעם רשת NBC, ניו יורק מגזין ו־HuffPost. בשנת 2019 נמנה עם רשימת האנשים המשפיעים ביותר באינטרנט של מגזין טיים, בין היתר בשל חשבון הטוויטר הפופולרי שלו.

## ביוגרפיה
נולד בפרברי שיקגו, כ**יאסר עלי הדאיאת** למשפחה מבוססת ממוצא איראני, שנרדפה באיראן. עבד כעוזר מפיק בלוס אנג'לס ושמו מופיע בקרדיטים של מספר תוכניות טלוויזיה. את הקריירה הפוליטית שלו החל בקליפורניה, שם עבד עבור סטיב ווסטלי . ב־2007 פתח משרד ייעוץ פוליטי ונרשם כלוביסט. ב־2008 עבד עבור קמפיין הנשיאות של הילרי קלינטון, בין השניים נוצרה חברות. אחרי הפסד קלינטון לברק אובמה, החל לעבוד עבור ראש עיריית סן פרנסיסקו דאז, גווין ניוסם. לאחר שניוסם פרש מהמירוץ, עבד עלי בלוס אנג'לס כעוזרה של קתי גריפין עד שנת 2019. במקביל לעבודתו אצל גריפין, פיתח חשבון טוויטר פופולרי.

## חיים אישיים
עלי מתאר את עצמו כקתולי, שהמיר את דתו מאסלאם שיעי. הוא הומו מוצהר. עלי ידוע באהבתו לפילים, להם הוא מקדיש חלק ניכר מציוציו. על פי עלי, הוא מתמודד עם הפרעות קשב וריכוז ודיכאון.

## קישורים חיצוניים
* הכתבות של יאסר עלי באתר HuffPost
* המאמרים של יאסר עלי באתר ניו יורק (מגזין)

* 

## הערות שוליים

קטגוריה:עיתונאים אמריקאים
קטגוריה:אמריקאים שנולדו ב-1979
קטגוריה:מוסלמים שהתנצרו
פרובינציית ג'רזי המערבית

**פרובינציית ג'רזי המערבית** הייתה מחוז באמריקה הבריטית, שנוצר ב-1674 עקב חלוקת פרובינציית ניו ג'רזי לפרובינציית ג'רזי המערבית ופרובינציית ג'רזי המזרחית. שתי הפרובינציות אוחדו מחדש ב-1702. בירת המחוז הייתה ברלינגטון. קביעת מיקום מדויק לגבול בין ג'רזי המערבית לג'רזי המזרחית הייתה לעיתים קרובות נתונה במחלוקת.

## היסטוריה
עמק דלאוור היה מיושב על ידי האינדיאנים של לנאפי (או דלאוור) לפני הגילוי וההתיישבות האירופית החל מ-1609, שבוצעו על ידי ההולנדים, השוודים והאנגלים. חברת הודו המערבית ההולנדית הקימה התיישבות אחת או שתיים בנהר דלאוור, אך עד סוף שנות ה-20 של המאה ה-17 היא העבירה את רוב תושביה לאי מנהטן. זה הפך למרכז הולנד החדשה. ג'רזי המערבית וג'רזי המזרחית היו שני חלקים של ניו ג'רזי.

התפתחותה של המושבה של שוודיה החדשה בעמק דלאוור התחתון החל ב-1638. רוב האוכלוסייה השוודית הייתה בצד המערבי של דלאוור. לאחר שהאנגלים הקימו מחדש את מבצר נסאו של הולנד החדשה כדי לאתגר את השוודים, הקימו האחרונים את מבצר ניה אלפסבורג במחוז סיילם של ימינו. מבצר ניה אלפסבורג היה ממוקם בין סיילם של ימינו לאלווויי קריק. המושבה של שוודיה החדשה הקימה שני יישובים עיקריים בניו ג'רזי: סווייבורג, כיום סוודסבורו, וניה סטוקהולם, כיום ברידג'פורט. כנסיית טריניטי, הממוקמת בסוודסבורו, הייתה האתר של כנסיית שוודיה עבור האזור.

ההולנדים ניצחו את שוודיה החדשה ב-1655. ההתיישבות באזור ג'רזי המערבית על ידי האירופים הייתה דלה עד הכיבוש האנגלי ב-1664. החל מסוף שנות ה-70 של המאה ה-17, הקווייקרים התיישבו במספרים גדולים באזור זה, תחילה במחוז סיילם של ימינו ולאחר מכן בברלינגטון. האחרונה הפכה לבירת ג'רזי המערבית.

לפני 1674, מודדי קרקע של ניו ג'רזי החשיבו את השטח כ, יחידת חלוקה גאוגרפית שהגדירה אזור שנחשב לחלק מאזור גדול יותר, וחילקו אותו ל. ג'רזי המערבית כללה חמש מהעשיריות. אבל תיחום הגבולות המדויק נדרש להכרעה, לצד דמי השכירות שהמתיישבים ישלמו ומדידות הקרקע שהכסף ירכוש. נדרשו שנים וסקרים רבים כדי ליישב סכסוכי גבולות. מחוז ברלינגטון הוקם ב-17 במאי 1694 על ידי שילוב העשירית הראשונה והשנייה. לפחות שלושה סקרים נערכו בג'רזי המערבית.

מחלוקות תכופות בין התושבים לבין הבעלים הנעדרים ברובם על בעלות על קרקעות וזכויות פקדו את הפרובינציה עד שנכנעו לממשלת המלכה אן ב-1702.

ג'רזי המערבית
קטגוריה:ניו ג'רזי: היסטוריה
ותן ברכה

"**וְתֵן בְּרָכָה**" הוא שיר מהמקורות, שהולחן על ידי נורית הירש ובוצע על ידי צוות הווי הנדסה קרבית בשנת 1970.

## רקע לכתיבת השיר ותוכנו
מילות השיר "ותן ברכה" (באנגלית: "VeTen Bracha"), לקוחות מתוך ברכת השנים, היא הברכה התשיעית בתפילת העמידה (תפילת שמונה עשרה). הנוסח "ותן ברכה" שייך לקיץ, ונאמר החל ממוצאי החג הראשון של פסח עד ליל ז' בחשוון (אז מתחילים בשאלת גשמים).

השיר "ותן ברכה", נכלל בתוכניתו הראשונה של צוות הווי הנדסה קרבית, תוכנית שנקראה "מהנדסים את העולם", שעלתה לאוויר ב-1970, בניהולו המוזיקלי של עמי גלעד.
צוות הווי הנדסה קרבית הוקם במקומה של "להקת הפלסים" אשר פורקה ביום העצמאות של שנת 1970 (תש"ל), עם היכנסה לתוקף של הוראת המטכ"ל, כי בלהקות צבאיות לא ישרתו חיילים בעלי כושר קרבי.

חלק מזמרי הצוות דאז היו נתן כהן ויורם ירוחמי (שלימים הקימו את שלישיית "הנשמות הטהורות"). אליהם הצטרפו דפנה דרורי, שהייתה הסולנית בביצוע המוכר של הלהקה, אריה ברק, דני ברזילי, חנה חייט, שולי בשן וזהבה שם טוב. נגני הצוות בשיר זה פרדי בקלו, מקס בן-הרוש, אודי קדישזון ויואל כהן-אלורי.

השיר צעד במצעדי הפזמונים השבועיים של "הגל הקל" (רשת ב') מנובמבר 1970 ועד סוף דצמבר 1970. הוא עמד שבוע אחד בראש המצעד, בסוף נובמבר 1970. למרות הצלחתו במצעדים השבועיים הוא לא הגיע למצעדים השנתיים. בהמשך הקליטה ירדנה ארזי ביצוע נוסף לשיר זה.

השיר היה חלק גם מהאלבום "צוותי הווי" דיסק 13–14 - להקות צבאיות בונוס שיצא בשנת 2010, שליקט שירי להקות צבאיות בין השנים 1963-1991

## קישורים חיצוניים
* 
* תן ברכה באתר הספרייה הלאומית
* ותן ברכה, באתר שירונט

## הערות שוליים

קטגוריה:שירי להקות צבאיות
קטגוריה:שירים בעברית
קטגוריה:שירים שהולחנו על ידי נורית הירש
אסקולי סטריאנו

**אסקולי סטריאנו** (באיטלקית: **Ascoli Satriano**; בנפוליטנית: **Àsculë**) היא קומונה ועיר בנפת פוג'ה במחוז פוליה שבדרום מזרח איטליה. היא ממוקמת בקצה מישור גדול בצפון פוליה המכונה .

## היסטוריה
הנוכחות האנושית הקדומה ביותר באזור אסקולי סטריאנו מתוארכת לסביבות המאה ה-9 לפני הספירה, על פי עדויות ארכאולוגיות, ועבודות עפר מתוארכות דומות נפוצות באזור. זה היה כפר קטן בסופו של דבר על סניף של ויה אפיה באפוליה, דרום מזרח איטליה.

אסקולום הייתה עיירה של  או הסטריאני, שבט מלחמתי. שני קרבות נערכו שם. אסקולום העניקה עזרה יעילה לרומאים בקרב הראשון של אסקולום בשנת 279 לפנה"ס, שהיה השני בניצחונותיו של המלך פירוס מאפירוס נגד הרפובליקה הרומית במהלך מלחמת פירוס. לאחר מכן התרחש , במהלך המלחמה הפונית השנייה, בו הביס חניבעל צבא רומי בפיקודו של מרקוס קלאודיוס מרקלוס בקרב.

בקרבת מקום התרחש גם קרב קנוסיום. במלחמה החברתית העיר לקחה את הצד האיטלקי נגד רומא, ובסיומה של אותה מלחמה, ב, צרו הרומאים המנצחים על העיירה, והרעיבו את תושביה עד שנכנעו, הוציאו להורג את האסירים הבוגרים בהלקאות ועריפת ראשים, ושרפו את העיר. אותם לא-לוחמים ששרדו נותרו לנדוד ללא תמיכה. הגנרל הרומי האחראי למעשה, גנאיוס פומפיוס סטראבו, זכה לכינוי *קרניפקס* ("קצב"). מאוחר יותר הקים שם סולה מושבה צבאית.

בתקופה הרומית היא הפכה למקבץ קטן של בתי מגורים ברשת רחבה יותר של וילות פזורות. תחת האימפריה הרומית הכלכלה הופעלה על ידי העבדת עבדים והתמקדה בגידול תבואה. הוילה המפוארת הגדולה בפרגולה הייתה לטיפונדיה אופיינית.

כשהאימפריה הרומית המערבית החלה להתמוטט במאות הרביעית והחמישית, רבים מהחוות שמסביב ננטשו עם נסיגה של טיפוח וצמיחה מחדש של חורשות. באמצע המאה ה-9 הסרצנים הרסו את העיר. ב-1040 הם מרדו בביזנטים, ובשנה שלאחר מכן נערך בקרבת מקום קרב מכריע שהעניק לנורמנים שליטה על דרום איטליה. רעידת אדמה בשנת 1456 הרסה כליל את אסקולי סטריאנו, ואילצה את העברתם של התושבים שנותרו בחיים לאתר של העיר הנוכחית. צמיחתה מחדש של העיירה נקטעה על ידי התפרצויות תקופתיות של דבר וטיפוס בתחילת המאה ה-19.

מסוף המאה התשע-עשרה הושפעה אסקולי סטריאנו מהגירה גוברת ליבשת אמריקה, שהגיעה לשיא בין 1903 ל-1914, ונפסקה בתקופות מלחמת העולם הראשונה והפשיזם האיטלקי. לאחר  ב-1943, שוחררה אסקולי סטריאנו על ידי כוחות בריטיים ואמריקאים.

אסקולי סטריאנו הוזכרה על ידי הסופר האירי ג'יימס ג'ויס ברומנו "יוליסס".

לאחר מלחמת העולם השנייה, אסקולי סטריאנו, הסמוכה לצ'ריניולה , הייתה מרכז מאבקי עבודה משמעותיים נגד רכושנות, גידול מניות ושכר נמוך, שביתות, והפגנות וכיבושי קרקע הפכו תכופים. אנשי איגודים מקצועיים ופוליטיקאים נשאו נאומים נלהבים להתארגן כדי לתמוך בדרישות מעמד הפועלים בפיאצה צ'קו ד'אסקולי (היום פיאצה ג'ובאני פאולו השני).

## קישורים חיצוניים
* 

## הערות שוליים

קטגוריה:פוליה: ערים
מרדכי אלמליח

הרב **מרדכי אלמליח** (נפטר ב-2 באוגוסט 1979) היה רבה הראשון הספרדי של קריית גת.
## ביוגרפיה
נולד במרוקו, והתגורר בקזבלנקה.
בת זוג ריקה לבית זגורי 
לאחר עלייתו של חיים נחמני לישראל, החליפו בתפקיד כמוציא לאור של השבועון "כבאראת עלא כואננא בארץ ובגולה" (בעברית: "חדשות על אחינו בארץ ובגולה") שיצא לאור בשיתוף קרן קיימת לישראל.

בשנת ה'תשט"ו עלה לישראל ומונה לרבה של קריית גת.

בינואר 1962 עורר סערה לאחר שסירב להעניק תעודת רווקות לנערה מקהילת בני ישראל.

בחודש אלול תשכ"ג חשף במסגרת רישום נישואין, נכרי שהוריו הסתירו ממנו את אי-יהדותו.

ניהל עם עמיתו הרב שלום דרמר מאבקים רוחניים בעיר, בהם מאבק למען שמירת השבת.

נפטר בתשעה באב ה'תשל"ט, ונקבר בבית העלמין קריית גת. הרב שלמה בן חמו החליפו בתפקיד כרב הספרדי.

## הערות שוליים

קטגוריה:קריית גת: רבנים
קטגוריה:רבני ערים בישראל
קטגוריה:ישראלים ילידי מרוקו
קטגוריה:אישים הקבורים בקריית גת
קטגוריה:ישראלים שנפטרו ב-1983
קורי גרוטר-אנדרו

**קורי גרוטר-אנדרו** (באנגלית: **Cory Grüter-Andrew** ; נולד: 1 בספטמבר 2001) הוא שחקן קנדי.

## קריירה
לאחר שאמו לקחה אותו למחנה משחק קיץ והוא התלהב לשחק, הוא לקח שיעורים נוספים. לאחר שישה חודשים הוא הוחתם בחברת ניהול הכישרונות הקנדית "Premiere Talent Management ".

תפקיד המשחק הראשון שלו בטלוויזיה היה בסדרת הטלוויזיה עטורת הפרסים פארגו. הוא טס לקלגרי לצילומים. השורות הראשונות שלו בסדרה היו בשפת הסימנים. הוא חזר לוונקובר כשקיבל את התפקיד של ארדן בן ה-11, גרסה צעירה יותר של דמות שגילם ויליאם מוסלי בסרט הטלוויזיה "My Sweet Audrina" משנת 2016, עיבוד לספרה של ו. ס. אנדרוז.

בשנת 2014 לוהק לתפקיד בסדרת הטלוויזיה 100.

עבור הסרט "המופע" לצד ג'וש דוהאמל, הוא גילח את ראשו. בסרט גילם ילד חולה סרטן.

בשנת 2016 שיחק בתפקיד אורח בסדרה אגדות המחר. הוא גילם את פר דגאטון הצעיר, נבל על.

בשנת 2018 החל לשחק בתפקיד חוזר בסדרת הטלוויזיה אן עם הצמות. באותה שנה שיחק בסרט "קיץ של 84" לצד ג'ודה לואיס.

## קישורים חיצוניים

## הערות שוליים

קטגוריה:קנדים שנולדו ב-2001
קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
ההתאחדות הלאומית האמריקנית למען זכות הבחירה לנשים

ממוזער|הלן המילטון גרדנר, קארי צ'פמן קאט ומוד ווד פארק במרפסת 'בית זכות הבחירה' בוושינגטון, מטה הארגון
**ההתאחדות הלאומית האמריקנית למען זכות הבחירה לנשים** (אנגלית: **National American Woman Suffrage Association (NAWSA)**) היה ארגון שהוקם ב-18 בפברואר 1890 כדי לקדם את זכות הבחירה לנשים בארצות הברית. הארגון נוצר ממיזוג שני ארגונים שהיו קיימים קודם לכן: האגודה הלאומית לזכות בחירה לנשים (NWSA) והאגודה האמריקאית לזכות בחירה לנשים (AWSA). מספר החברות בו בעת הקמתו היה כשבעת אלפים, ובשיאו מנה הארגון כשתי מליון חברות מה שהפך אותו לארגון ההתנדבותי הגדול ביותר בארצות הברית. הוא מילא תפקיד מרכזי בהעברת התיקון ה-19 לחוקת ארצות הברית בשנת 1920 שהבטיח את זכותן של נשים לבחור.

הדמות הדומיננטית בארגון בעת הקמתו הייתה סוזן ב. אנתוני, שכבר הייתה מנהיגה ותיקה בתנועת זכות הבחירה. קארי צ'פמן קאט, שנתמנתה לנשיאת הארגון לאחר פרישתה של אנתוני ב-1900, יישמה אסטרטגיה של גיוס חברות עשירות בתנועת מועדוני הנשים שצמחו במהירות מתוך אמונה שזמנן, כספן וניסיונן יוכלו לסייע בבניית התנועה לקידום זכות הבחירה. אנה האוורד שו, שהחליפה אותה בהנהגת הארגון ב-1904, ראתה חשיבות גדולה בצמיחת מספר החברות בארגון ובגיוס דעת הקהל הציבורית.

לאחר שהסנאט דחה באופן נחרץ את התיקון המוצע לחוקת ארצות הברית למתן זכות הבחירה לנשים ב-1887, ריכזה תנועת זכות הבחירה את מרבית מאמציה בקמפיינים של זכות הבחירה ברמת המדינות. בשנת 1910 הצטרפה אליס פול ל-NAWSA ושיחקה תפקיד מרכזי בהחייאת העניין בקידום תיקון ברמה הפדרלית. לאחר מאבקים בתוך הנהגת ה-NAWSA על טקטיקה, הקימה פול ארגון מתחרה - מפלגת הנשים הלאומית.

כאשר קאט הפכה שוב לנשיאת הארגון ב-1915, אימצה ה-NAWSA את תוכניתה להגביר את התמקדות הארגון בקידום שינוי ברמה הפדרלית, זאת על אף התנגדות חברות הארגון ממדינות הדרום שהאמינו שתיקון פדרלי ישחק את זכויות המדינות. עם מספר החברות הגדול שלה והמספר ההולך וגדל של נשים בוחרות במדינות שבהן כבר הושגה זכות בחירה, ה-NAWSA החלה לפעול יותר ויותר כקבוצת לחץ פוליטית מאשר כקבוצה חינוכית. היא זכתה לתמיכה ציבורית נוספת לעניין זכות הבחירה על ידי כך ששיתפה פעולה באופן פעיל עם המאמץ המלחמתי במהלך מלחמת העולם הראשונה. ב-14 בפברואר 1920, מספר חודשים לפני אשרור התיקון התשעה-עשר, ה-NAWSA התאחדה עם 'מועצת הנשים הבוחרות' - לארגון המאוחד הפעיל עד היום קוראים ליגת הנשים הבוחרות.

## קישורים חיצוניים

קטגוריה:ארגוני נשים בארצות הברית
קטגוריה:זכות בחירה לנשים בארצות הברית
נפת יורק, מסצ'וסטס

**נפת יורקשייר, מסצ'וסטס** היה מחוז במדינת מיין של ימינו.

## היסטוריה
נפת יורקשייר הוקמה בשנת 1652 כדי לכלול את אזור המחוז הקנייני של ליגוניה כאשר מושבת מפרץ מסצ'וסטס הגישה לראשונה תביעות טריטוריאליות על ההתיישבויות בחלקים הדרומיים של פרובינציית מיין, המשתרעים מנהר פיסקאטקווה עד מזרחית לשפך נהר פרסומסקוט במפרץ קאסקו. המחוז התרחב בסופו של דבר וכלל למעשה את כל מדינת מיין של ימינו, למרות שפנים הארץ נתבע על ידי קבוצות שונות של שבט אבנאקי, והשטח שממזרח למפרץ פנובסקוט נתבע (ובחלקו נכבש) כחלק מאקדיה הצרפתית. מושבת מפרץ מסצ'וסטס שינתה את שמה של **נפת יורקשייר** ל**נפת יורק** בשנת 1668. עם זאת, האדמה שממזרח לנהר קנבק נתבעה ולעיתים נוהלה כ**נפת קורנוול**, כחלק מפרובינציית ניו יורק מ-5 בספטמבר 1665. היא הועברה זמנית לדומיניון ניו אינגלנד החדש ב-1687 עד 1689 כאשר פורק הדומיניון. עד 1760, רוב שבטי האבנאקי הושמדו או נסוגו צפונה לעבר נהר סנט לורנס, וצרפת החדשה נכבשה במלחמת הצרפתים והאינדיאנים.

השטח הגדול של הנפה הוביל לחלוקתה בשנת 1760, כאשר מחוזות קמברלנד ולינקולן פוצלו מחלקיה המזרחיים.

## גיבוש עם מיין
כאשר אומצה חוקת מסצ'וסטס משנת 1780, הקימה המדינה את מחוז מיין כדי לנהל את השטחים המזרחיים שלה. בשנת 1805, החלק הצפוני של נפת יורק הופרד כדי להוות חלק מנפת אוקספורד.

כאשר מיין הפכה למדינה ב-1820, כל הנפות של מחוז מיין הפכו למחוזות מיין.
קטגוריה:מיין: היסטוריה
קטגוריה:מובלעות לשעבר
דרוויש ראבי

**דרוויש ראבי** (בערבית: **درويش رابي**; נולד ב-26 במאי 1960) הוא ראש המועצה המקומית ג'לג'וליה.

## ביוגרפיה
נולד וגדל ביישוב ג'לג'וליה. להוריו מוסטפא ויוסרה. השישי מבין עשרה אחים. למד בבית ספר יסודי ג'לג'וליה ובתיכון טירה.

לאחר התיכון עבד כשנה במתחם בורסת היהלומים.

בשנת 1980 למד בטכניון שנת מכינה. למד הנדסת בניין והוא בעל תואר הנדסאי מהטכניון משנת 1984.

לאחר מכן הקים את החברה הקבלנית לבנייה "ראבי" ועסק בניהול פרויקטים של הנדסה ותשתיות בנייה.

בבחירות לרשויות המקומיות ב-1998 התמודד לראשות המועצה וזכה בסיבוב הראשון לתמיכה של 36.29% ועלה לסיבוב שני מול גאבר גאבר והפסיד, לאחר שזכה ל-1431 קולות לעומת 1691 לגאבר.

בבחירות לרשויות המקומיות ב-2003 התמודד לראשות המועצה מול גאבר גאבר ופאיק עודה. אך הפסיד לאחר שקיבל 34.07% מהקולות לעומת 44.13% לעודה.

בבחירות לרשויות המקומיות ב-2018 התמודד לראשות המועצה בשלישית מול פאיק עודה וניצח לאחר שזכה ל־51.29% מהקולות לעומת 41.82% לעודה.

בבחירות לרשויות המקומיות ב-2024 התמודד לראשות המועצה לקדנציה נוספת מול ראמי פיומי ופאיק עודה וניצח לאחר שגרף 59.6% מהקולות.

הוא נשוי למיירה מורה למתמטיקה ואב לשלושה ילדים. מתגורר בג'לג'וליה.

## קישורים חיצוניים

* דרוויש ראבי, באתר מועצה מקומית ג'לג'וליה

## הערות שוליים

קטגוריה:ראשי מועצת ג'לג'וליה
קטגוריה:בוגרי הטכניון - מכון טכנולוגי לישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1960
פלדת A36

**פלדת A36** היא סגסוגת פלדה-מבנית נפוצה בשימוש בארצות הברית. תקן A36 (UNS K02600) הוגדר על ידי ASTM International. התקן פורסם בשנת 1960 ומאז עודכן מספר פעמים. לפני 1960, התקנים השולטים לפלדה מבנית בצפון אמריקה היו A7 (עד 1967) ו-A9 (לבניינים, עד 1940). פלדות לכלים SAE/AISI A7 ו-A9 אינן זהות לפלדות המבניות ASTM A7 ו-A9 המיושנות.

## תרכובת כימית

הערה: עבור צורות עם עובי אוגן של יותר מ-3 אינץ' (76 מ"מ), יש צורך ב-0.85-1.35% תכולת מנגן ו-0.15-0.40% סיליקון.

## תכונות
כמו לרוב הפלדות, ל-A36 יש צפיפות של 7.8 גרם לסנטימטר מעוקב (0.28 פאונד לאינץ' מעוקב). מודול האלסטיות של יאנג לפלדת A36 הוא 200 ג'יגה-פסקל (29,000 קילופאונד לאינץ' מעוקב). לפלדת A36 יש יחס פואסון של 0.32 ומודול גזירה של 11,300 ksi (או 78GPa).

פלדה A36 בצלחות, מוטות וצורות בעובי של פחות מ  היא בעלת חוזק כניעה מינימלי של 36 ksi (או 250 MPa) ומאמץ מתיחה אולטימטיבי של 58–80 ksi (או 400–550 MPa). לצלחות עבות מ-8 אינץ' יש 32 ksi (או 220 MPa) חוזק תנובה ואותו חוזק מתיחה אולטימטיבי של 58–80 ksi (או 400–550 MPa). ההתנגדות החשמלית של A36 היא 0.142μΩm ב-68°F (20 מעלות צלזיוס). מוטות וצורות A36 שומרות על החוזק האולטימטיבי שלהם עד 650°F (343 מעלות צלזיוס). מעל הטמפרטורה הזו, החוזק המינימלי יורד מ-58 ksi (או 400 MPa); 54 ksi (או 370 MPa) ב-700°F (371 °C) ;45 ksi (או 310 MPa) ב-750 °F (או 399 °C); 37 ksi (או 260 MPa) ב-800°F (427 מעלות צלזיוס).

## שיטות ריתוך וצירוף
A36 מרותך בקלות על ידי כל תהליכי הריתוך הקיימים. כתוצאה מכך, שיטות הריתוך הנפוצות ביותר עבור A36 הן הזולות והקלות ביותר: ריתוך קשת מוגן מתכת ("SMAW", או "ריתוך מקל"), ריתוך קשת עם גז ("GMAW", או "MIG"), וריתוך אוקסיאצטילן. פלדת A36 משמשת להברגה ולמסמרת ביישומים מבניים. ברגים בעלי חוזק גבוה החליפו במידה רבה מסמרות פלדה מבניות. ואכן, מפרטי בניית הפלדה העדכניים ביותר שפורסמו על ידי AISC (המהדורה ה-15) אינם מכסים עוד את התקנתם.

## הערות שוליים

קטגוריה:פלדה
קטגוריה:חומרי בניין
מחוז מיין

**מחוז מיין** היה הכינוי הממשלתי למה שהיא כיום מדינת מיין מה-25 באוקטובר 1780 עד ה-15 במרץ 1820, אז התקבלה לאיחוד כמדינה ה-23. המחוז היה חלק ממסצ'וסטס ולפני עצמאות ארצות הברית היה חלק מפרובינציית מפרץ מסצ'וסטס הבריטית.

## היסטוריה קולוניאלית
היישוב המקורי שנוסד בשנת 1607 על ידי חברת פלימות', אזור החוף בין הנהרות מרימאק וקנבק, כמו גם חלקת אדמה לא סדירה בין מי השפכים של שני הנהרות, הפך לפרובינציית מיין בזיכיון קרקע משנת 1622. בשנת 1629 פוצלה הארץ, ויצרה אזור בין הנהרות פיסקאטקווה ומרימאק שהפך לפרובינציית ניו המפשייר. היא התקיימה באמצעות סדרה של זיכיונות קרקעיים שנעשו על ידי מלכי אנגליה בתקופה זו, וכללה את ניו סומרסטשייר, ליגוניה ופאלמות'. הפרובינציה שולבה במושבת מפרץ מסצ'וסטס במהלך שנות ה-50 של המאה ה-17, החל מהקמת נפת יורק, מסצ'וסטס, שהשתרעה מנהר פיסקאטקווה עד מזרחית לשפך נהר הפרסומפסקוט במפרץ קסקו. בסופו של דבר, השטח שלה גדל והקיף כמעט את כל מיין של ימינו. גודלו הגדול של הנפה הוביל לחלוקתה בשנת 1760 באמצעות הקמת נפות קמברלנד ולינקולן.

החלק הצפון-מזרחי של מיין של ימינו נכבש לראשונה בדלילות על ידי אינדיאנים מאליזים ומתיישבים צרפתים מאקדיה. האדמות שבין הנהרות קנבק וסנט קרואה הוענקו לדוכס יורק ב-1664, אשר ניהל אותן כנפת קורנוול, חלק מהמחוז הקנייני שלו בניו יורק. בשנת 1688, אדמות אלו (יחד עם שאר חלקי ניו יורק) הועברו לדומיניון ניו אינגלנד. התביעות האנגלית והצרפתית במערב מיין התמודדו לעיתים באלימות, עד לכיבוש הבריטי של צרפת החדשה במלחמת מלחמת הצרפתים והאינדיאנים. עם הקמתה של פרובינציית מפרץ מסצ'וסטס בשנת 1692, כל מה שהוא כיום מיין הפך לחלק מאותו מחוז.

## היסטוריה מחוזית
כאשר מסצ'וסטס אימצה את חוקת המדינה שלה בשנת 1780, היא יצרה את מחוז מיין כדי לנהל את המחוזות הצפוניים ביותר שלה, תחום במערב על ידי נהר פיסקאטקווה ובמזרח על ידי נהר סנט קרואה. עד 1820, המחוז חולק עוד יותר עם הקמת מחוזות הנקוק, קנבק, אוקספורד, פנובסקוט, סומרסט ווושינגטון.

תנועה למדינת מיין החלה כבר ב-1785, ובשנים הבאות נערכו כמה כינוסים כדי לבצע זאת. החל משנת 1792 התקבלו חמש הצבעות עממיות אך כולם לא הצליחו להגיע לרוב הדרוש.  במהלך מלחמת 1812, כוחות בריטיים וקנדיים כבשו חלק גדול ממיין כולל כל השטח מנהר פנובסקוט מזרחה ועד לגבול ניו ברנזוויק במטרה לספח אותם לקנדה כמושבת ניו אירלנד.  תגובה חלשה של מסצ'וסטס לכיבוש זה וסיפוח בריטי אפשרי תרמו להגברת הקריאות במחוז להקמת מדינה.

## התיישבות
בית המשפט הכללי של מסצ'וסטס העביר חקיקה מאפשרת ב-19 ביוני 1819, המפרידה בין מחוז מיין משאר מדינת מסצ'וסטס. בחודש שלאחר מכן, ב-19 ביולי, אישרו המצביעים במחוז את הקמת המדינה ב-17,091 ל-7,132.

תוצאות הבחירות הוצגו בפני מועצת מושל מסצ'וסטס ב-24 באוגוסט 1819. חוקת מיין אושרה פה אחד על ידי 210 הנציגים לוועידת מיין באוקטובר 1819. ב-25 בפברואר 1820, בית המשפט הכללי העביר צעד המשך המקבל באופן רשמי את עובדת הפיכתה למדינה של מיין.

בזמן בקשתה של מיין למדינה, היה מספר שווה של מדינות עבדות ומדינות חירות. חברי הקונגרס התומכים בעבדות ראו בקבלתה של מדינה חופשית אחרת, מיין, איום על האיזון בין מדינות עבדות למדינות חירות. הם יתמכו בהקמת מדינה עבור מיין רק אם טריטוריית מיזורי, שבה העבדות הייתה חוקית, תתקבל לאיחוד כמדינת עבדות. מיין הפכה למדינה ה-23 של האיחוד ב-15 במרץ 1820, בעקבות פשרת מיזורי, שאפשרה למיזורי להיכנס לאיחוד כמדינה מחזיקת עבדים ולמיין כמדינת חירות.

## הערות שוליים

קטגוריה:מובלעות לשעבר
קטגוריה:מיין: היסטוריה
יהודית אולשובי-שלנגר

**יהודית אולשובי-שלנגר** (בצרפתית: **Judith Olszowy-Schlanger**; נולדה ב-1967) היא פלאוגרפית צרפתייה המתמחה בכתבי יד יהודיים מימי הביניים ומשמשת כפרופסור באקול פראטיק דה אוטז אטיד. מאז ספטמבר 2018 היא גם נשיאת מרכז אוקספורד ללימודי עברית ויהדות באוניברסיטת אוקספורד.

## ביוגרפיה
בין השנים 1987 ל-1991 היא למדה עברית מודרנית במכון הלאומי לשפות ותרבויות המזרח  בצרפת ובמקביל למדה שפות שמיות עתיקות מהמזרח הקדום באוניברסיטה הקתולית של פריז . בשנת 1995 היא סיימה לימודי דוקטורט באוניברסיטת קיימברידג' בהנחייתו של פרופסור ג'פרי כאן עם תזה שכותרתה "חוזה נישואין קראי בימי הביניים: מחקר גניזת קהיר".

## קריירה
מאז 2002 אולשובי-שלנגר היא פרופסור ללימודי כתב יד עברי ויהודי-ערבי בבית הספר היישומי ללימודים גבוהים אקול פראטיק דה אוטז אטיד בפריז שבצרפת, תפקיד אותו היא ממשיכה למלא במקביל למינויה באוקספורד.

בין השנים 2010 עד 2014, היא הייתה נשיאת האגודה האירופאית למדעי היהדות. במרץ 2018, נבחרה לנשיאת מרכז אוקספורד ללימודי עברית ויהדות שבאוניברסיטת אוקספורד. היא החלה בתפקידה ב-1 בספטמבר 2018. בנוסף, נבחרה לעמיתת מחקר של מכללת קורפוס קריסטי, אוקספורד.

## מחקריה
אולשבי-שלנגר חוקרת כתבי יד יהודיים עתיקים, בין השאר חקרה את קודקס ששון, התנ"ך העתיק בעולם.

מחקריה עוסקים בפלאוגרפיה וקודיקולוגיה עברית מימי הביניים, מסמכים משפטיים, לימודי גניזת קהיר, תולדות הספרים העבריים, מסורת לשונית עברית ואינטלקטואלית, מגעים בין יהודים לשכניהם הלא-יהודים.

בנוסף אולשבי-שלנגר היא ראש הפרויקט הבינלאומי Books inside שמטרתו לאתר, לעשות דיגיטציה, ללמוד ולפרש קטעים של עברית מימי הביניים, בין השאר של כתבי יד שנעשה בהם שימוש חוזר לחיזוק כריכות של ספרים אחרים ותיקים נוטריונים, שנשמרו בספריות וארכיונים שונים ברחבי אירופה, בישראל ובארצות הברית.

## הוקרה
ביולי 2015, נבחרה אולשובי-שלנגר כחברה באקדמיה הבריטית האקדמיה הלאומית של בריטניה למדעי הרוח והחברה.

ב-2022 זכתה במענק יוקרתי מטעם האיחוד האירופי על מחקר העוסק בניתוח של עשרות אלפי כתבי יד עבריים מימי הביניים.

## קישורים חיצוניים
* יהודית אולשובי-שלנגר באתר הספרייה הלאומית

* 
* 
* 

## הערות שוליים

קטגוריה:היסטוריוניות צרפתיות
קטגוריה:היסטוריונים צרפתים
קטגוריה:סגל אוניברסיטת אוקספורד
קטגוריה:חוקרי יהדות
קטגוריה:חוקרות יהדות
קטגוריה:צרפתיות שנולדו ב-1967
קטגוריה:צרפתים שנולדו ב-1967
זולטאן סצ'י

**זולטאן סצ'י** (בהונגרית: **Szécsi Zoltán**; בודפשט, 22 בדצמבר 1977) הוא אלוף אולימפי הונגרי, שלוש פעמים, שחקן כדורמים, שוער.

## קורות חיים
סצ'י התחיל לשחות בגיל שנתיים. לאחר מכן שיחק טניס, כדורסל וכדורעף. הוא נאלץ לשחות בהמלצה רפואית ואז התחיל לשחק כדורמים ב-BVSC.

ב-1995 הוא כבר היה בנבחרת הצעירה. בשנה שלאחר מכן, זכה באליפות הונגריה הראשונה שלו עם BVSC והגיע לגמר ב-KEK (גביע מרכז אירופה). באותה העונה היה מדליסט כסף באליפות אירופה לנוער. באליפות 1996–1997 הוא כבר היה השוער מספר אחד של ה-BVSC. שוב זכה באליפות. ב-1997 היה שני באליפות העולם לנוער ובאוניברסיאדה. הוא היה אלוף הונגריה שוב ב-1998 וב-1999. ב-1999 הוא היה שלישי באוניברסיאדה. באותה השנה היה חבר בנבחרת הזוכה בגביע העולם. בשנת 2000 היה שלישי בליגת האלופות עם BVSC. הוא זכה במדליית זהב באולימפיאדה.

בשנת 2001 הוא היה מדליסט ארד באליפות אירופה. בקיץ 2004 עבר לקבוצת Brendon-ZF-Eger. באותה השנה הוא גם הגן על המקום הראשון בליגה העולמית ובאליפויות האולימפיות שלו.

מ-2005 הוא הפך לשחקן של פרנצווארוש. ב-2007 הוא היה שני באליפות העולם עם הנבחרת הלאומית. בקיץ 2007 הוא חתם שוב באגר. הוא סיים את השנה במקום השני בליגה גביע העולם. ב-2008 הוא הגיע עם המועדון שלו לגמר גביע LEN. הוא היה מדליסט ארד באליפות אירופה ומדליסט זהב באולימפיאדה בפעם השלישית ברציפות.

הוא סיים את לימודיו באוניברסיטת בודפשט לטכנולוגיה וכלכלה בניהול טכני ב-2002.

## משפחתו
הוא נשוי בנישואים שניים. הוא היה נשוי תחילה לז'וז'נה קובאץ' בין השנים 2000 לבין 2008, בתם יסמין יוליה (2002), בנם מרצל (2005). הוא נשוי לוונדה סגדי מאז 2011, ובנם זֵנוֹ נולד ב-2014.  הוא ואחותו גודלו על ידי אמו לבדה, הוא היה בן עשר כשאביו נפטר. אחותו מתה באופן טראגי בפתאומיות ב-2004.

## פרסים והוקרה
* ספורטאי נוער מצטיין (1997)
* צלב הקצין של מסדר ההצטיינות של הרפובליקה של הונגריה (2000)
* מדליית כסף לזכר סצ'ני (2000)
* חבר בנבחרת הספורט של הונגריה (2000, 2004, 2008)
* צלב אמצעי של מסדר ההצטיינות של הרפובליקה של הונגריה (2004)
* שחקן השנה בהונגריה בכדור מים (2004)
* צלב מרכזי של מסדר ההצטיינות של הרפובליקה של הונגריה עם כוכב (חלק אזרחי) (2008)
* אזרחות כבוד של בודפשט (2008)
* אזרחות כבוד של אגר (2008)
* תעודת הכרה לשרים (2012)
* חבר בהיכל התהילה של ספורט השחייה (2015)
* שגריר מחוז הווש

## תוצאותיו בספורט
* זצעירים אליפות אירופה מקום שני (1996) איסטנבול
* אליפות העולם לנוער-מקום שני (1997)
* BL-3. (2000, BVSC)
* גביע הונגרי
** זכייה ( 2000, 2003 -BVSC, 2007, 2008 -Eger)
* KEK-מקום שני . (1996, BVSC)
* אליפות הונגריה
** מדליית זהב: 1996, 1997, 1998, 1999, 2011, 2013
** מדליית כסף: 2000, 2001, 2008, 2009, 2010, 2012
** מדליית ארד: 2002, 2003, 2004

## לקריאה נוספת
* 
*  

## קישורים חיצוניים

* רשימת זוכי זהב אולימפיים מספר פעמים
## הערות שוליים

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:הונגריה: אישים בספורט
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:בודפשט: אישים
קטגוריה:הונגרים שנולדו ב-1977